IEPIRKUMA LĪGUMS

Rīgā

2017.gada 27.februārī Nr. 4.-8.3.2/1

**Valsts izglītības attīstības aģentūra** (turpmāk – Pasūtītājs), reģistrācijas Nr.90001800413, juridiskā adrese: Vaļņu ielā 1, Rīgā, LV-1050, tās direktores **Ditas Traidās** personā, kura rīkojas saskaņā ar Ministru kabineta 2012.gada 18.decembra noteikumiem Nr.934 „Valsts izglītības attīstības aģentūras nolikums”, no vienas puses, un

**Gunta Beperščaite** (turpmāk – Izpildītājs), personas kods: XXXXXX-XXXXX, adrese: Selekcijas iela 18-27, Priekuļi, Priekuļu pagasts, Priekuļu novads, LV-4126, no otras puses, abi kopā saukti – Līdzēji, katrs atsevišķi – Līdzējs,

pamatojoties uz Publisko iepirkumu likuma 8.2 panta sešpadsmitās daļas kārtībā veiktā iepirkuma „Nacionālā profesionālās meistarības konkursa profesiju darbnīcu izveide un darbības nodrošināšana”, identifikācijas Nr. VIAA 2017/10, rezultātiem (2017.gada 21.februāra lēmums) un Izpildītāja 2017.gada 7.februāra piedāvājumu, kas iesniegts par iepirkuma priekšmeta **17.daļu**, noslēdz šādu iepirkuma līgumu (turpmāk – Līgums):

1. **LĪGUMA PRIEKŠMETS UN SUMMA**
   1. Pasūtītājs pasūta un Izpildītājs apņemas nodrošināt Nacionālā profesionālās meistarības konkursa profesiju grupas “Transports un loģistika” nominācijas “Lauksaimniecības tehnikas mehāniķis” konkursa darbnīcas izveidi un tās darbības nodrošināšanu (turpmāk – Pakalpojums) saskaņā ar Līguma un tā 1.pielikuma „Finanšu piedāvājums” un 2.pielikuma „Tehniskais piedāvājums” noteikumiem. Līguma 1.pielikums „Finanšu piedāvājums” un 2.pielikums „Tehniskais piedāvājums” ir Līguma neatņemama sastāvdaļa.
   2. Pakalpojums tiek sniegts Eiropas Savienības fondu darbības programmas „Izaugsme un nodarbinātība” 8.3.5.specifiskā atbalsta mērķa „Uzlabot pieeju karjeras atbalstam izglītojamajiem vispārējās un profesionālās izglītības iestādēs” projekta “Karjeras atbalsts vispārējās un profesionālās izglītības iestādēs” Nr.8.3.5.0/16/I/001 ietvaros.
   3. Līguma kopējā summa par Pakalpojuma izpildi šī Līguma ietvaros ir 650,00 EUR (seši simti piecdesmit euro un 00 centi).
2. **LĪGUMA IZPILDES KĀRTĪBA**
   1. Izpildītājs nodrošina Pakalpojuma sniegšanu Pasūtītājam no Līguma noslēgšanas brīža līdz 2017.gada 14.aprīlim.
   2. Izpildītājs sniedz Pakalpojumu, veicot Līguma 2.pielikumā „Tehniskais piedāvājums” noteiktos uzdevumus šajā Līgumā un tā pielikumos norādītajā kārtībā un termiņos.
   3. Pakalpojuma apjoms ir noteikts Līguma 2.pielikumā „Tehniskais piedāvājums”.
   4. Pēc pilnīgas Pakalpojuma izpildes Līdzēji paraksta Pakalpojuma pieņemšanas – nodošanas aktu
   5. Pamatojoties uz abpusēji parakstītu Pakalpojuma pieņemšanas – nodošanas aktu, Izpildītājs iesniedz Pasūtītājam Pakalpojuma apmaksas dokumentu (rēķinu), ja to paredz Izpildītāja darbību reglamentējošie normatīvie akti.
3. NORĒĶINU KĀRTĪBA
   1. Pasūtītājs veic samaksu pēc pilnīgas Pakalpojuma izpildes, pamatojoties uz Līdzēju abpusēji parakstītu nodošanas-pieņemšanas aktu (ja rēķina izsniegšanu neparedz Izpildītāja darbību regulējošie normatīvie akti) vai rēķina saņemšanu saskaņā ar Līguma 2.5.punktu.
   2. Samaksu par izpildīto Pakalpojumu Pasūtītājs Izpildītājam pārskaita uz Izpildītāja kontu, kas norādīts Līguma rekvizītos, 10 (desmit) darba dienu laikā saskaņā ar Līguma 3.1.punktu.
   3. Līguma 1.3.punktā norādītā līgumcena ietver iedzīvotāju ienākuma nodokli, darba devēja valsts sociālās apdrošināšanas obligātās iemaksas un darba ņēmēja valsts sociālās apdrošināšanas obligātās iemaksas. Pasūtītājs, veicot norēķinus ar budžetu, minēto nodokļu nomaksai paredzēto summu ietur no Līguma 1.3.punktā norādītās līgumcenas, ja vien Izpildītājs nav apņēmies attiecīgo nodokļu nomaksu veikt patstāvīgi (šādā gadījumā Izpildītājs iesniedz Pasūtītājam pašnodarbinātā reģistrācijas apliecības kopiju).
   4. Par samaksas dienu uzskatāms bankas atzīmes datums Pasūtītāja maksājuma uzdevumā.
4. **NEPĀRVARAMAS VARAS APSTĀKĻI**
   1. Līdzēji vienojas, ka līgumsaistību nepildīšana, ja to izpildi kavē nepārvaramas varas apstākļi, nevar būt par pamatu Līgumā noteiktās atbildības piemērošanai.
   2. Līguma ietvaros par nepārvaramu varu tiek uzskatīta jebkāda neparedzama ārkārtas situācija vai notikums, kas ir ārpus Līdzēju kontroles un nav radies to kļūdas vai nevērīgas rīcības dēļ vai kas kavē vienu no Līdzējiem veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Par nepārvaramas varas apstākļiem tiek atzīts notikums, no kura nav iespējams izvairīties un kura sekas nav iespējams pārvarēt, notikums, kuru Līguma slēgšanas brīdī nebija iespējams paredzēt, notikums, kas nav radies Līdzēja vai tā kontrolē esošas personas rīcības dēļ, notikums, kas padara saistību izpildi ne tikai apgrūtinošu, bet neiespējamu.
   3. Par nepārvaramu varu Līguma ietvaros netiks uzskatīti iekārtu vai materiālu defekti vai to piegādes kavējumi (ja vien minētās problēmas neizriet tieši no nepārvaramas varas).
   4. Ja nepārvaramas varas apstākļu dēļ Līgums tiek izbeigts, neviens Līdzējs nevar prasīt atlīdzināt zaudējumus, kas radušies Līguma izbeigšanas rezultātā. Ja Pasūtītājs izvēlās Līgumu daļēji pieņemt un patur Līguma priekšmeta lietošanas tiesības, tad Pasūtītāja pienākums ir samaksāt Izpildītājam par izpildīto Līguma daļu.
   5. Līdzējs, kas nokļuvis nepārvaramas varas apstākļos, pēc iespējas ātrāk (trīs dienu laikā) informē otru Līdzēju par šādu apstākļu rašanos vai izbeigšanos. Ja paziņojums šajā laikā nav izdarīts, vainīgais Līdzējs zaudē tiesības atsaukties uz nepārvaramu varu.
5. **LĪDZĒJU PILNVAROTIE PĀRSTĀVJI**
   1. Līdzēji nozīmē pilnvarotos pārstāvjus, kuru pienākums ir vadīt un kontrolēt Līguma izpildi, kā arī uzturēt sakarus ar otru Līdzēju. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Pakalpojuma pieņemšanas – nodošanas aktu sagatavošanu, iesniegšanu un parakstīšanu atbilstoši šī Līguma prasībām, savlaicīgu rēķinu (ja attiecināms) iesniegšanu un pieņemšanu, apstiprināšanu un nodošanu apmaksai.
   2. Pasūtītāja pilnvarotais pārstāvis: Informācijas un karjeras atbalsta departamenta Profesionālās meistarības konkursu nodaļas vadītāja Aleksandra Joma, tālrunis: 67830842, fakss: 67814344, elektroniskā pasta adrese: [aleksandra.joma@viaa.gov.lv](mailto:aleksandra.joma@viaa.gov.lv).
   3. Izpildītāja pilnvarotā persona: Gunta Beperščaite, tālrunis: 26403519, elektroniskā pasta adrese: beperscaite.gunta@pt.edu.lv.
   4. Līdzēji apņemas viens otru rakstveidā informēt par pilnvaroto pārstāvju maiņu ne vēlāk kā 2 (divas) darba dienas iepriekš.
   5. Jebkurš oficiāls paziņojums, lūgums vai cita informācija (izņemot tehniska rakstura informāciju) tiek sagatavota rakstveidā un tiek uzskatīta par iesniegtu vai nosūtītu tajā pašā dienā, ja tā nosūtīta pa faksu vai nodota otram Līdzējam, nodošanu Līdzējiem apliecinot ar parakstu. Ja paziņojums nosūtīts kā reģistrēts pasta sūtījums, tad saņemšanas diena ir pasta paziņojuma datums par šāda sūtījuma saņemšanu. Visi paziņojumi Līdzējiem tiek nosūtīti uz Līgumā norādītajām adresēm.
6. **LĪDZĒJU SAISTĪBAS UN ATBILDĪBA**
   1. Līdzēji vienojas:
      1. savlaicīgi izpildīt visas Līguma saistības, t.sk., finansiālās saistības, kas izriet no Līguma.
      2. sniegt otram Līdzējam informāciju, kas saistīta ar Līguma savlaicīgu un kvalitatīvu izpildi, kā arī izpildīt Līgumā noteiktās saistības ar atbilstošu rūpību un kvalitāti.
   2. Izpildītājs apņemas veikt Pakalpojumu pienācīgā kvalitātē un termiņā, nodrošinot to izpildes kvalitāti un precizitāti.
   3. Izpildītājam ir pienākums laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā, kā arī par Līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā.
   4. Pasūtītājs apņemas savlaicīgi samaksāt par Pakalpojumu saskaņā ar Līguma noteikumiem.
   5. Ja Izpildītājs neizpilda saistības Līgumā noteiktajā termiņā, Pasūtītājam ir tiesības ieturēt līgumsodu 0,5% (nulle komats pieci procenti) apmērā no Līguma summas par katru nokavēto dienu, bet ne vairāk kā 10% no Līguma kopējās summas.
   6. Ja Pasūtītājs nav veicis Izpildītājam Līguma summas samaksu Līgumā noteiktajā termiņā, tas maksā Izpildītājam līgumsodu 0,5% (nulle komats pieci procenti) apmērā no laikā nesamaksātās summas par katru termiņa kavējuma dienu, bet ne vairāk kā 10% no nesamaksātās summas.
   7. Līgumsodu samaksa neatbrīvo Līdzējus no saistību izpildes.
   8. Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzēti darbi), uzņemas Izpildītājs, tai skaitā neparedzēto darbu izmaksas, kuras nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma priekšmeta apraksta arī tad, ja tās nav tieši norādītas Līgumā.
   9. Risku par neparedzētiem darbiem uzņemas Pasūtītājs, ja:
      1. neparedzēto darbu nepieciešamība ir radusies tādu no Līdzēju gribas neatkarīgu apstākļu dēļ, kurus Līdzēji, slēdzot Līgumu, nevarēja paredzēt;
      2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
      3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
   10. Ja risku par Līgumā neparedzētiem darbiem uzņēmies Izpildītājs, neparedzētu darbu izpilde negroza Līguma cenu. Ja risku par Līgumā neparedzētiem darbiem uzņēmies Pasūtītājs, Līguma cena tiek grozīta [Publisko iepirkumu likumā](http://likumi.lv/ta/id/133536-publisko-iepirkumu-likums) noteiktajā kārtībā un apmērā.
   11. Līdzēji pilnā apmērā atbild par zaudējumiem, ja tādi radīti otram Līdzējam ļaunprātības vai neuzmanības dēļ.
7. **LĪGUMA GROZĪJUMI, ATKĀPŠANĀS NO LĪGUMA, LĪGUMA APTURĒŠANA UN IZBEIGŠANA**
   1. Līguma darbības laikā, Līdzējiem abpusēji vienojoties un noformējot vienošanos rakstiski, ir pieļaujami nebūtiski Līguma grozījumi, ievērojot Publisko iepirkumu likuma 67.1 pantā noteikto regulējumu.
   2. Pasūtītājam ir tiesības apturēt Līguma izpildi uz laiku, kas nav ilgāks par 30 (trīsdesmit) dienām, šādos gadījumos:
      1. ja Ministru kabinetā ir ierosināta attiecīgā finanšu instrumenta (no kura līdzekļiem tiek apmaksāts Pakalpojums) plānošanas perioda prioritāšu un aktivitāšu pārskatīšana, un tādēļ Pasūtītājam var tikt samazināts vai atsaukts attiecīgā ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
      2. pēc finanšu instrumenta vadībā iesaistītas iestādes vai Ministru kabineta lēmuma.
   3. Pasūtītājs par Līguma apturēšanu uz laiku paziņo Izpildītājam 5 (piecas) dienas iepriekš.
   4. Pasūtītājam ir tiesības atkāpties no Līguma šādos gadījumos:
      1. Izpildītājs neveic Pakalpojumu atbilstoši Līguma 2.pielikumam „Tehniskais piedāvājums” vai Pasūtītāja norādījumiem (ciktāl tie nav pretrunā nosaukto dokumentu saturam) vai šī Līguma noteikumiem un nosacījumiem
      2. Izpildītājs ir būtiski nokavējis Pakalpojuma izpildes termiņu un termiņa kavējumā nav vainojams pats Pasūtītājs. Par būtisku Pakalpojuma izpildes nokavējuma termiņu tiek uzskatīts tāds termiņš, kas ir sasniedzis vismaz 20 (divdesmit) dienas.
      3. Pakalpojuma izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams Pasūtītājs;
      4. Izpildītājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
      5. Izpildītājs saistībā ar Līguma noslēgšanu vai izpildi ir veicis prettiesisku darbību;
      6. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
      7. Izpildītājs pārkāpj vai nepilda citu būtisku Līgumā paredzētu pienākumu;
      8. Izpildītājs Pasūtītājam nodarījis zaudējumus;
      9. attiecīgā ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi attiecīgā ārvalstu finanšu instrumenta finansēta projekta izmaksu korekciju 25 % vai lielākā apmērā no Līguma summas;
      10. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% apmērā;
      11. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē;
      12. ārējā normatīvajā aktā noteiktajos gadījumos;
      13. citos gadījumos, kad netiek pildītas Līguma saistības.
   5. Izpildītājs, nosūtot rakstisku paziņojumu Pasūtītājam, ir tiesīgs vienpusēji atkāpties no Līguma, ja Pasūtītājs Līguma noteiktajā termiņā nav veicis apmaksu par sniegtajiem Pakalpojumiem un Pasūtītāja nokavējums ir sasniedzis vismaz 20 (divdesmit) dienas.
   6. Tiesību atkāpties no Līguma vai prasīt Līguma atcelšanu var izlietot, ja Līdzējs rakstveidā ir ticis brīdināts par iespējamo vai plānoto Līguma atcelšanu un nav novērsis Līguma atcelšanas pamatu Līgumā vai paziņojumā noteiktajā termiņā.
   7. Līgums tiek izbeigts šādos gadījumos:
      1. Līguma turpmāku izpildi padara neiespējamu vai apgrūtina nepārvarama vara;
      2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts attiecīgā finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai.
   8. Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts neceļ iebildumus 3 (trīs) darba dienu laikā no attiecīga paziņojuma saņemšanas dienas.
   9. Katrs no Līdzējiem ir tiesīgs ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma rakstura nav secināms, ka Līguma izpilde pēc strīda izšķiršanas vairs nebūs iespējama vai nebūs Pasūtītājam nepieciešama.
   10. Līguma izbeigšanas sekas:

7.10.1. Līgumā noteiktajos gadījumos Līdzēji atlīdzina otrai pusei radītos zaudējumus vai maksā līgumsodu;

7.10.2. Pasūtītājam ir pienākums samaksāt par faktiski saņemto Pakalpojumu.

1. **STRĪDU RISINĀŠANAS KĀRTĪBA**
   1. Līdzēju domstarpības, kas saistītas ar Līgumā paredzēto saistību izpildi, risina sarunu ceļā. Sarunu gaita tiek protokolēta.
   2. Ja Līdzēji nevar vienoties, strīdu nodod izskatīšanai tiesā Latvijas Republikas normatīvajos aktos noteiktajā kārtībā.
2. **CITI NOTEIKUMI**
   1. Līgums stājas spēkā tā abpusējas parakstīšanas brīdī.
   2. Visos Līgumā neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
   3. Neviens no Līdzējiem nedrīkst nodot savas saistības, kas saistītas ar Līguma izpildi, trešajai personai bez otra Līdzēja iepriekšējas rakstveida piekrišanas.
   4. Ja kādam no Līdzējiem tiek mainīts juridiskais statuss, īpašnieki vai vadītāji, vai kāds no rekvizītiem (adrese, rekvizīti u.c.), tad par to nekavējoties paziņo otram Līdzējam.
   5. Līgums sastādīts uz 8 (astoņām) lapām, tajā skaitā Līguma 1.pielikums „Finanšu piedāvājums”, 2.pielikums „Tehniskais piedāvājums” un parakstīts 2 (divos) vienādos eksemplāros, pa vienam eksemplāram katram Līdzējam. Abiem Līguma eksemplāriem ir vienāds juridiskais spēks.
3. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs**  **Valsts izglītības attīstības aģentūra**  Adrese:  Vaļņu ielā 1, Rīgā, LV–1050  Nodokļu maksātāja reģ. Nr. 90001800413  Valsts Kase  Konts: LV31TREL215020310600B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktore Dita Traidās | **Izpildītājs**  **Gunta Beperščaite**  Adrese: Selekcijas iela 18-27, Priekuļi,  Priekuļu pagasts, Priekuļu novads, LV-4126  Pers. kods: XXXXXX-XXXXX  Banka: AS „DNB banka”  Konts: LV07RIKO0002020800882  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gunta Beperščaite |